મંગળવારે મુખ્યમંત્રી વિજય રૂપાણી પોતાના મતવિસ્તાર રાજકોટ(પશ્ચિમ)માં પૂર જોષથી ચૂંટણી પ્રચાર શરૂ કર્યો હતો. તા. 28, 29 નવેમ્બર અને તા.2 અને 6 ડિસેમ્બર દરમિયાન વિજય રૂપાણી કુલ 16 અલગ-અલગ કાર્યક્રમોમાં ભાગ લેનાર છે. એક દિવસની ઓછામાં ઓછી ત્રણ જનસભા સાથે તેઓ વધુમાં વધુ મતદારો સુધી પહોંચવાનો પૂરો પ્રયત્ન કરી રહ્યાં છે. 28 નવેમ્બર અને મંગળવારના રોજ તેમણે રાજકોટમાં મોરારી બાપુ સાથે પણ મુલાકાત કરી હતી. એ પહેલાં મીડિયા સાથે વાત કરતા તેમણે રાહુલ ગાંધી પર પ્રહારો કર્યા હતા. તેમણે કહ્યું હતું કે, રાહુલ ગાંધીએ ગુજરાતમાં અનેક રેલીઓ કરી છે અને દરેક વખતે એક જ વાત બોલે છે. એકના એક મુદ્દાઓ રિપીટ કરે છે. ગુજરાતીઓ એમને ગંભીરતાથી લેતા જ નથી.